Die Wederkoms (Sagteband)
Datum-mania! Almal wonder, spekuleer en maak som­­­­me: Wanneer gaan die wêreld se bestaan kort­geknip word?
Stephan Joubert bekyk in Die wederkoms hier­die onderwerp van­uit ’n Bybelse perspektief. Hy be­­spreek in hier­die boek veelbesproke temas soos: “Is 21 Desem­ber 2012 die einde?”; “Kan jy die tekens van die tyd regtig reg lees?”; “Die antichris”; en “Lees God se Woord reg, dan verstaan jy die eindtyd reg”.
Te midde van die onsekerhede en vrae los Stephan Joubert die leser in Die wederkoms met die bood­skap dat die Bybel met goeie nuus eindig. God wen! Hy bring uiteindelik ’n splinternuwe wêreld eens en vir altyd tot stand. Daaroor hoef niemand te twyfel nie.
Is 21 Desember 2012
22 Oktober 1844 is sinoniem met William Miller,
selfaangestelde prediker en “eindtyd-kenner”.
Jare lank het hy mense oor die VSA heen opgesweep
met sy berekenings rond om die datum van die weder-
koms. Sy eerste poging was 21 Maart 1843. Toe ver-
skuif hy hierdie datum later na 22 Oktober 1844. Mas-
sas mense was so oortuig dat Miller reg was dat baie
hulle werke bedank het en ander hulle plase, huise
en geld weggegee het in afwagting op Christus se te-
rugkoms op daardie dag. Sommige navorsers bereken
dat tot soveel as ’n miljoen mense blindelings op hier-
die datum ingekoop het!
You're reviewing: Die Wederkoms (Sagteband)
G Bardenhorts wrote:
"Sjoe, almal praat hieroor! Ek hoop die mense beplan darem verder as 21 Desember!" - Posted on 10/31/13
G Groenewaldt wrote:
"Dis nou kontroversieel op sy beste! Maar ek sal daarvan hou om Stephan Joubert se sienings te lees!" - Posted on 10/31/13
Hester Louw wrote:
"Hierdie is in my opinie een van die beste boeke oor die "eindtyd". Ek hou van Stephan Joubert se nugter denke, en ook sy uitstekende kennis oor die onderwerp. Ek kan hierdie boek beslis aanbeveel vir enigiemand wat vrae hieroor het." - Posted on 10/31/13